# LATVIJAS REPUBLIKAS MINISTRU KABINETS

2015. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Noteikumi par Latvijas būvnormatīvu LBN 203-15**

**„Betona būvkonstrukciju projektēšana”**

Izdoti saskaņā ar Būvniecības likuma 5.panta pirmās daļas 3.punktu

1. Noteikumi apstiprina Latvijas būvnormatīvu LBN 203-15 „Betona būvkonstrukciju projektēšana” (turpmāk – Latvijas būvnormatīvs LBN 203-15).
2. Ekonomikas ministrija sadarbībā ar attiecīgo standartu tehnisko komiteju iesaka Nacionālajai standartizācijas institūcijai saistībā ar šiem noteikumiem izstrādājamo, adaptējamo un piemērojamo standartu sarakstu.
3. Nacionālā standartizācijas institūcija publicē interneta vietnē to Latvijas nacionālo standartu sarakstu un attiecīgo standartu nacionālos pielikumus, kurus piemēro Latvijas būvnormatīva LBN 203-15 izpildei.
4. Betona būvkonstrukcijas projektē saskaņā ar projektēšanas uzsākšanas dienā spēkā esošajiem Eirokodeksa standartiem un to nacionālajiem pielikumiem.
5. Ja tiek veikta līdz šo noteikumu spēkā stāšanās dienai projektētu esošu būvju pārbūve vai atjaunošana, betona konstruktīvo elementu lokālajās pārbaudēs par atbilstošām konstrukcijām tiek uzskatītas arī tādas konstrukcijas, kas atbilst konstrukciju projektēšanas būvnormatīviem, kas bija spēkā no 1988. gada līdz šo noteikumu spēkā stāšanās dienai, ja vienlaikus īstenojas šādi nosacījumi:
   1. pēc pārbūves vai atjaunošanas netiek palielināta slodze uz konstruktīvo elementu;
   2. netiek mainīta konstruktīvā elementa aprēķina shēma;
   3. tehniskās apsekošanas laikā nav konstatētas virsnormatīvās izlieces vai citas konstrukciju nedrošuma pazīmes.
6. Būvprojekti, kuri noteiktā kārtībā akceptēti vai iesniegti būvvaldei izvērtēšanai līdz šo noteikumu spēkā stāšanās dienai un kuru tehniskie risinājumi atbilst attiecīgajā laikposmā spēkā esošo normatīvo aktu prasībām, nav jāpārstrādā atbilstoši Latvijas būvnormatīva LBN 203-15 prasībām. Būvprojektus, kuri ir izstrādāti, pamatojoties uz plānošanas un arhitektūras uzdevumiem, kas izsniegti līdz 2014.gada 1.oktobrim, var nepārstrādāt atbilstoši šo noteikumu prasībām.
7. Noteikumi stājas spēkā 2015.gada 1.maijā.

Ministru prezidente L. Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

05.03.2015. 13:50

281

A.Mālnieks, 67013086

[Andris.Malnieks@em.gov.lv](mailto:Andris.Malnieks@em.gov.lv)